สรุป! กฎใหม่ประกันรถยนต์น้ำมัน มีเงื่อนไขบังคับระบุผู้ขับขี่

ในปีพ.ศ. 2568 นี้ วงการประกันรถยนต์ไทยกำลังเข้าสู่การเปลี่ยนแปลงครั้งสำคัญอีกครั้ง เนื่องจากสำนักงานคณะกรรมการกำกับและส่งเสริมการประกอบธุรกิจประกันภัย หรือ สำนักงานคปภ. ได้ประกาศบังคับใช้ “เกณฑ์ใหม่ของประกันรถยนต์น้ำมัน” ซึ่งเป็นกฎใหม่ที่บังคับให้ประกันรถยนต์น้ำมันต้องระบุชื่อผู้ขับขี่เหมือนประกันรถยนต์ไฟฟ้า

แล้วกฎหมายใหม่ของประกันรถยนต์น้ำมันจะแตกต่างจากเงื่อนไขเดิมอย่างไร เงื่อนไขการระบุผู้ขับขี่ของประกันรถยนต์น้ำมันจะเป็นอย่างไร ผู้เอาประกันจะได้รับประโยชน์จากการเปลี่ยนแปลงเกณฑ์ใหม่ประกันรถยนต์น้ำมันครั้งนี้อย่างไรบ้าง มาไขข้อสงสัยไปพร้อมกัน

เกณฑ์ใหม่ประกันรถยนต์น้ำมันคืออะไร?

เกณฑ์ใหม่ของประกันรถยนต์น้ำมัน คือ แนวทางที่สำนักงานคปภ. ที่ประกาศบังคับใช้ผ่านคำสั่งนายทะเบียนที่ 46/2567 เพื่อยกระดับมาตรฐานประกันรถยนต์น้ำมัน ให้สามารถคุ้มครองผู้เอาประกันได้อย่างมีประสิทธิภาพ ในเบี้ยประกันรถยนต์ที่สอดคล้องกับพฤติกรรมการขับขี่ส่วนบุคคลของผู้เอาประกัน

โดยกฎใหม่ของประกันรถยนต์น้ำมัน จะกำหนดให้ผู้เอาประกันต้อง “ระบุชื่อผู้ขับขี่” เพื่อเก็บ “ข้อมูลและประวัติการขับขี่” นำมาสะสมเป็น “ระดับพฤติกรรมการขับขี่” ที่จะส่งผลต่อการคำนวณเบี้ยประกันรถยนต์

โดยข้อมูลดังกล่าวนี้จะถูกเก็บไว้ในฐานข้อมูลกลางของสำนักงานคปภ. โดยบริษัทประกันรถยนต์ทุกแห่งสามารถเข้ามาตรวจสอบ เพื่อนำข้อมูลมาคำนวณเบี้ยประกันรถยนต์ที่เหมาะสมกับพฤติกรรมการขับขี่ได้

สรุปง่ายๆ ก็คือ หากพฤติกรรมการขับขี่ดี ไม่มีอุบัติเหตุที่เป็นฝ่ายผิด/ระบุคู่กรณีไม่ได้ ผู้เอาประกันก็มีโอกาสได้รับส่วนลดเบี้ยประกันรถยนต์ในปีต่ออายุไปเรื่อยๆ

แน่นอนว่า บริษัทประกันรถยนต์ทุกแห่งจะใช้มาตรฐานเดียวกันนี้ในการพิจารณาการทำประกันรถยนต์เหมือนกัน ส่งผลให้ไม่ว่าจะต่ออายุกับบริษัทประกันรถยนต์ที่เดิม หรือ ย้ายค่ายใหม่ หากระดับพฤติกรรมการขับขี่ดี ก็มีโอกาสได้รับเบี้ยประกันรถยนต์ที่ดีตามไปด้วยนั่นเอง

กฎหมายใหม่ของประกันรถยนต์ ต่างจากแบบเดิมอย่างไร?

กฎเก่าของประกันรถยนต์เป็นอย่างไร?

ในสมัยก่อน การทำประกันรถยนต์จะสามารถเลือกได้ว่าจะ “ระบุชื่อผู้ขับขี่” หรือไม่ โดยผู้ที่เลือกรับเงื่อนไขระบุผู้ขับขี่ก็จะได้รับส่วนลดค่าเบี้ยประกันรถยนต์

นอกจากนี้ หากประกันรถยนต์ที่มีอยู่ในปัจจุบันเริ่มมีค่าเบี้ยสูงขึ้น ผู้เอาประกันอาจจะเลือกมองหาบริษัทประกันรถยนต์ที่ใหม่ เพื่อทำประวัติการขับขี่และรับส่วนลดเบี้ยประกันรถยนต์ใหม่ได้

ที่สำคัญ หากไม่มีประวัติการเกิดอุบัติเหตุที่เป็นฝ่ายผิด หรือ ระบุคู่กรณีไม่ได้ ผู้เอาประกันก็จะได้รับ “ส่วนลดประวัติดี” หรือ No Claims Bonus (NCB) สูงสุดที่ 50%

เกณฑ์ใหม่ของประกันรถยนต์เป็นอย่างไร?

1. บังคับระบุชื่อผู้ขับขี่

ในเกณฑ์ใหม่ของประกันรถยนต์น้ำมัน ผู้เอาประกันจะต้องระบุชื่อผู้ขับขี่อย่างน้อย 1 คน สูงสุดไม่เกิน 5 คน และการพิจารณาส่วนลดเบี้ยประกันรถยนต์จะเป็นไปตามระดับพฤติกรรมการขับขี่เท่านั้น

หากมีคนนำรถยนต์ไปขับโดยไม่ได้มีชื่ออยู่ในกรมธรรม์ และเกิดอุบัติเหตุที่เป็นฝ่ายผิดขึ้นมา ก็จะต้องเสียค่าเสียหายส่วนแรกสูงสุด 1,000 – 8,000 บาท ตามลักษณะเหตุที่เกิดขึ้น

2. ส่วนลดเบี้ยประกันรถยนต์แบบ 40% + 40%

โดย “ระดับพฤติกรรมการขับขี่” จะมีวิธีพิจารณาคล้ายกับประกันรถยนต์ไฟฟ้า แต่จะมี “ส่วนลดประวัติที่ดีของรถ” เข้ามาด้วย ทำให้กฎใหม่ของประกันรถยนต์น้ำมันในครั้งนี้จะมีส่วนลดด้วยกัน 2 ส่วน คือ “ส่วนลดพฤติกรรมการขับขี่” และ “ส่วนลดประวัติที่ดีของรถ”

ส่วนลดพฤติกรรมการขับขี่ สูงสุด 40%

คือ ส่วนลดที่จากระดับพฤติกรรมการขับขี่ หากขับขี่ดี ไม่มีอุบัติเหตุที่เป็นฝ่ายผิด/ระบุคู่กรณีไม่ได้ อาจได้รับส่วนลดในปีต่ออายุเพิ่มปีละ 10% ไปเรื่อยๆ สูงสุด 40%

แต่หากในปีไหนเกิดอุบัติเหตุที่เป็นฝ่ายผิดแม้เพียง 1 ครั้ง จากผู้ขับขี่ที่มีชื่อในกรมธรรม์คนใดก็ตาม ระดับพฤติกรรมการขับขี่ก็จะรีเซตใหม่ ทำให้ปีต่อไปจะไม่ได้รับส่วนลดเบี้ยประกันรถยนต์นั่นเอง

ส่วนลดประวัติที่ดีของรถ สูงสุด 40%

คือ ส่วนลดที่จะพิจารณาจากประวัติการเกิดอุบัติเหตุของรถยนต์คันนั้นๆ ซึ่งประวัติการเกิดอุบัติเหตุ รวมถึงประวัติการเคลมก็จะติดไปกับรถยนต์ที่ทำประกันรถยนต์ด้วยเช่นกัน

สำหรับรถยนต์คันที่ไม่มีการเรียกร้องค่าเสียหาย ในการต่ออายุปีแรก อาจได้รับส่วนลดสูงสุดที่ 20% และจะเพิ่ม 10% ไปเรื่อยๆ จนสูงสุดอยู่ที่ 40%

รวมแล้วอาจได้รับส่วนลดสูงสุด 80%

สรุปว่า หากประวัติขับขี่ดี และ ประวัติรถยนต์ดี ผู้เอาประกันก็อาจได้รับส่วนลดเบี้ยประกันรถยนต์ถึง 80% เลยทีเดียว

เท่ากับว่า หากขับขี่ดี ไม่ประมาท และไม่เกิดอุบัติเหตุที่เป็นฝ่ายผิดเลย ผู้เอาประกันก็จะได้รับประโยชน์ในเรื่องของค่าเบี้ยประกันรถยนต์นั่นเอง

สรุปกฎเก่าและกฎใหม่ของประกันรถยนต์น้ำมันต่างกันอย่างไร?

ข้อแตกต่าง | เกณฑ์เดิม | เกณฑ์ใหม่
การระบุชื่อผู้ขับขี่ | ไม่บังคับ | บังคับระบุ 1 ชื่อ สูงสุด 5 ชื่อ

ส่วนลดเบี้ยประกันในปีต่ออายุ

ส่วนลดประวัติขับขี่ดี สูงสุด 50%

มีโอกาสได้ส่วนลดสูงสุด 80% จาก 2 ส่วนลด
ส่วนลดพฤติกรรมการขับขี่ดี สูงสุด 40%ส่วนลดประวัติรถยนต์ดี สูงสุด 40%

ย้ายค่ายประกันรถยนต์ | อาจมีการพิจารณาการรับประกันใหม่ อาจทำให้เบี้ยประกันรถยนต์ถูกลง | พิจารณาเบี้ยประกันรถยนต์และส่วนลดที่มีโอกาสได้รับ จากพฤติกรรมการขับขี่ในฐานข้อมูลกลางของสำนักงานคปภ.

เกณฑ์ใหม่ของประกันรถยนต์น้ำมัน บังคับใช้เมื่อไหร่?

การบังคับใช้เกณฑ์ใหม่แบ่งเป็น 2 ช่วง เพื่อให้เกิดการเปลี่ยนผ่านอย่างมีประสิทธิภาพ

รถใหม่ (ป้ายแดง): มีผลตั้งแต่วันที่ 1 มิถุนายน 2568

รถทุกคัน: มีผลทั่วประเทศ ตั้งแต่วันที่ 1 มกราคม 2569

จะเห็นได้ว่า กฎใหม่ของประกันรถยนต์ที่สำนักงานคปภ. ถือเป็นแนวทางการบริหารความเสี่ยงที่ทันสมัยขึ้น ยึดตามพฤติกรรมจริง และให้ความเป็นธรรมกับผู้ขับขี่ที่มีประวัติการขับขี่ดี

ถ้าขับขี่ทั้งรถยนต์ไฟฟ้าและรถยนต์น้ำมัน จะถูกคิดเบี้ยประกันจากระดับพฤติกรรมการขับขี่อย่างไร?

หากใครมีข้อสงสัย หรือ คำถามเกี่ยวกับความคุ้มครองรถยนต์เพิ่มเติม สามารถแอดไลน์มาสอบถามได้ที่ @easysunday สำหรับใครที่กำลังมองหาประกันรถยนต์ที่ “คุณ” สามารถออกแบบความคุ้มครองเองได้ สามารถเข้ามาเช็กเบี้ยประกันรถยนต์กับซันเดย์ได้บนเว็บไซต์ได้ง่ายๆ แค่ 3 ขั้นตอน

เลือกรุ่นรถยนต์

กรอก “วันเดือนปีเกิด”

กรอก “รหัสไปรษณีย์ที่อยู่ปัจจุบัน

แค่นี้ก็เช็กเบี้ยประกันรถยนต์ที่ตอบโจทย์ได้แล้ว ไม่ต้องกรอกข้อมูลติดต่อให้ซับซ้อน!