มีรถต้องรู้! ล้างรถแล้วเป็นรอย เคลมได้ไหม?

หมดสงสัย! ล้างรถแล้วเป็นรอย เคลมได้ไหม?

บางครั้งการล้างทำความสะอาดรถยนต์ก็เป็นอีกหนึ่งเหตุการณ์ที่เสี่ยงสร้างความเสียหายให้กับรถยนต์ได้ ไม่ว่าจะล้างรถยนต์ด้วยตัวเอง หรือ ใช้บริการกับคาร์แคร์ที่เชี่ยวชาญก็มีความเสี่ยงที่จะทำให้รถยนต์เป็นรอย สีถลอก หรือ เกิดความเสียหายที่บริเวณอื่นๆ ขณะทำความสะอาดรถยนต์ได้เช่นกัน

แต่หากเกิดเหตุล้างรถแล้วเป็นรอย เจ้าของรถยนต์จะเคลมได้ไหม มีเงื่อนไขการเคลมประกันรถยนต์อย่างไรบ้าง มาไขข้อสงสัยไปพร้อมกันในบทความนี้เลย

ล้างรถแล้วเป็นรอย ประกันคุ้มครองไหม?

ในกรณีที่ล้างรถยนต์แล้วเป็นรอย หรือ เกิดความเสียหายอื่นๆ กับรถยนต์ อย่างแรกผู้เอาประกันต้องมาพิจารณาก่อนว่า เหตุการณ์ดังกล่าวมีคู่กรณีหรือไม่ และ ประกันรถยนต์ที่มีอยู่เป็นประกันรถยนต์ประเภทไหน

โดยหากมีประกันรถยนต์ชั้น 1 ก็สามารถยื่นเคลมกับบริษัทประกันรถยนต์ได้ โดยเงื่อนไขการเคลมจะเป็นไปตามที่แต่ละบริษัทกำหนด โดยบางบริษัทอาจมีการเรียกให้ผู้เอาประกันจ่าย “ค่าเสียหายส่วนแรก” ในกรณีที่เกิดเหตุโดยไม่มีคู่กรณี

ดังนั้น ก่อนทำประกันรถยนต์ หรือ หลังเกิดความเสียหายแล้ว อย่าลืมสอบถามกับบริษัทประกันรถยนต์ เพื่อรับทราบความคุ้มครอง รวมถึงเงื่อนไขการเคลมประกันรถยนต์ด้วย

ล้างรถเองแล้วเป็นรอย เคลมได้ไหม?

ในกรณีที่รถยนต์เป็นรอยจากการล้างรถยนต์ หรือ เกิดความเสียหายอื่นๆ ที่เกิดขึ้นจากการล้างรถยนต์ด้วยตัวเอง ผู้เอาประกันยังได้รับความคุ้มครองจากประกันรถยนต์อยู่ แต่ต้องเป็นประกันรถยนต์ชั้น 1 เท่านั้น ซึ่งเงื่อนไขการเคลมก็จะเป็นไปตามการพิจารณาของบริษัทประกันรถยนต์

ในขณะที่ประกันรถยนต์ชั้นอื่นๆ ไม่ว่าจะเป็นประกันรถยนต์ชั้น 2+ 3+ 2 หรือ 3 นั้นจะไม่ได้รับความคุ้มครองในกรณีนี้ เนื่องจากเป็นอุบัติเหตุที่ไม่มีคู่กรณี ดังนั้น หากเกิดความเสียหายในลักษณะนี้ขึ้น ผู้เอาประกันจะต้องรับผิดชอบค่าใช้จ่ายในการซ่อมแซมรถยนต์ด้วยตัวเอง

คาร์แคร์ล้างรถแล้วเป็นรอย เคลมได้ไหม?

ในกรณีนี้ของแบ่งการพิจารณาออกเป็น 2 แบบ คือ ร้านคาร์แคร์ที่มีผู้ให้บริการล้างทำความรถยนต์ และ ร้านคาร์แคร์แบบที่ต้องบริการตนเอง หรือร้านที่ให้บริการแบบล้างรถยนต์ 24 ชั่วโมง ซึ่งทั้ง 2 กรณีจะมีการพิจารณาที่แตกต่างกัน ดังนี้

1. คาร์แคร์แบบมีพนักงานล้างทำความสะอาดให้

ในกรณีนี้จะถือว่าเป็นอุบัติเหตุที่มีคู่กรณี สามารถเคลมประกันรถยนต์ได้ แต่อย่าลืมพูดคุยกับทางร้าน สอบถามถึงประกันของทางร้านและตัวเรา รวมไปถึงติดต่อให้บริษัทประกันของทั้ง 2 ฝ่ายมาเป็นผู้ไกล่เกลี่ยและตกลงการรับผิดชอบความเสียหายด้วย

2. คาร์แคร์แบบบริการตนเอง

ในกรณีนี้จะถือว่าเป็นอุบัติเหตุแบบไม่มีคู่กรณี ซึ่งผู้เอาประกันจะได้รับความคุ้มครองในกรณีที่เป็นประกันรถยนต์ชั้น 1 เท่านั้น อย่างไรก็ดี คาร์แคร์บางแห่งเองก็ได้ทำประกันชดเชยความเสียหายให้กับลูกค้าด้วยเช่นกัน ดังนั้น อย่าลืมสอบถามเรื่องนี้กับทางร้านให้เรียบร้อย เพื่อหาข้อสรุปเรื่องการรับผิดชอบค่าเสียหายด้วย

อย่างไรก็ดี การพิจารณาทั้ง 2 กรณีนี้ก็ต้องเป็นไปตามเงื่อนไขของบริษัทประกันรถยนต์เช่นกัน ดังนั้น อย่าลืมสอบถามไปยังบริษัทประกันรถยนต์ทุกครั้ง เพื่อรับทราบความคุ้มครองและเงื่อนไขการเคลมที่ถูกต้องด้วย

ทุกความเสี่ยงมีค่าใช้จ่าย หาประกันรถยนต์ที่ใช่เอาไว้ดีกว่า!

แม้จะเล็กน้อยแค่ไหน แต่ทุกความเสี่ยงก็ย่อมมีค่าใช้จ่ายเสมอ ไม่ว่าจะเป็นค่าใช้จ่ายในการซ่อมแซม ค่าเสียเวลา รวมถึงค่าเสียโอกาสที่เกิดขึ้นจากอุบัติเหตุ ซึ่งนอกจากจะใช้งานรถยนต์โดยไม่ประมาทแล้ว การทำประกันรถยนต์เอาไว้ก็เป็นอีกหนึ่งทางเลือกดีๆ ที่ช่วยบริหารความเสี่ยงด้านการเงินที่มาจากความเสี่ยงรอบตัวได้

ซันเดย์ มาพร้อมกับประกันรถยนต์และประกันรถยนต์ไฟฟ้า ที่ผู้เอาประกันสามารถปรับแต่งความคุ้มครองได้ตามต้องการ ให้คุณได้รับความคุ้มครองที่ใช่ในเบี้ยประกันรถยนต์ที่เหมาะสม ทั้งยังมีฟีเจอร์ Livestream Claim ที่จบงานเคลมได้ใน 15 นาที หรือ จะใช้ฟีเจอร์ Snap & Claim ที่ผู้เอาประกันสามารถแจ้งเคลมแห้งได้ง่ายๆ ผ่านซูเปอร์แอปฯ Jolly by Sunday

เช็กเบี้ยประกันรถยนต์ซันเดย์ได้ง่ายๆ วันนี้บนเว็บไซต์ easysunday.com ใช้แค่ “วันเดือนปีเกิด” และ “รหัสไปรษณีย์ที่อยู่ปัจจุบัน” เท่านั้น

ซื้อประกันรถยนต์ให้ตอบโจทย์ตั้งแต่ครั้งแรก ต้องรู้อะไรบ้าง?

มอบประสบการณ์ประกันภัยที่ง่ายที่สุดสำหรับผู้ถือกรมธรรม์ซันเดย์ด้วย Snap & Claim

ฟีเจอร์ใหม่มาพร้อมกับระบบประมวลผลผ่าน Learning Machine (AI) ที่จะช่วยวิเคราะห์และประเมินความเสียหายผ่านรูปถ่ายได้อย่างแม่นยำและรวดเร็ว โดยคุณสามารถถ่ายรูปความเสียหายของรถยนต์ตามเงื่อนไขที่กำหนดเพื่อรับการประเมินความเสียหายอย่างถูกต้อง

ลูกค้าซันเดย์สามารถใช้ฟีเจอร์ Snap & Claim ได้ง่ายๆ ผ่านซูเปอร์แอปฯ Jolly by Sunday ได้ใน 3 ขั้นตอน

ไปที่หน้ากรมธรรม์บนซูเปอร์แอปฯ Jolly by Sunday จากนั้นกดยื่นเคลม

เลือกฟีเจอร์ Snap & Claim เพื่อยื่นเคลมด้วยตนเอง

ถ่ายรูปความเสียหายและกรอกข้อมูลให้ครบ พร้อมรับใบเคลมออนไลน์ใน 30 นาทีหลังยื่นเคลมสำเร็จ (หากยื่นเคลมในวันและเวลาทำการ) ซึ่งผู้เอาประกันสามารถนำใบเคลมออนไลน์ที่ได้รับนี้ไปยื่นให้กับศูนย์ หรือ อู่ซ่อมรถยนต์ในเครือ เพื่อดำเนินการซ่อมต่อไป

นอกจากนี้ ผู้เอาประกันยังสามารถติดตามสถานะการเคลมและการซ่อมรถยนต์ได้ผ่านซูเปอร์แอปฯ Jolly by Sunday ได้ตลอด 24 ชั่วโมง